Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

20.07.2015թ. ք.Երևան

 ԴԱՀԿ ծառայության Երևան քաղաքի Ավան և Նոր Նորք բաժնի հարկադիր կատարող, արդարադատության ավագ լեյտենանտ Մ.Կոգանյանս ուսումնասիրելով 22.12.2014թ. հարուցված թիվ 01/07-3135/15 կատարողական վարույթի նյութերը

Պ Ա Ր Զ Ե Ց Ի

 ՀՀ Կոտայքի մարզի ընդհանուր իրավասության դատարանի կողմից 30.09.2014թ. տրված թիվ ԿԴ/0322/02/14 կատարողական թերթի համաձայն պետք է՝ Պատասխանողներ Ա/Ձ Անահիտ Օրջանյանից և Վաղինակ Վահրամի Հրաչյանից համապարտության կարգով հօգուտ <ՎՏԲ-Հայաստան բանկ> ՓԲԸ-ի համապարտության կարգով բռնագանձել 465.54 ԱՄՆ դոլար, որից` - 446.03 ԱՄՆ դոլար` ժամկետային վարկի մնացորդի գումար, - 19.15 ԱՄՆ դոլար` ժամկետային վարկի տոկոսագումար, 0.36 ԱՄՆ դոլար` ժամկետանց տոկոսի դիմաց հաշվարկված տույժ:

 Ժամկետանց վարկի մնացորդի` 446.03 ԱՄՆ դոլարի նկատմամբ տոկոսների հաշվարկը սկսած 20.03.2014թ. մինչև դրա փաստացի մարումը շարունակել տարեկան 73 տոկոսով, իսկ հիմք ընդունելով 12.06.2013թ. կնքված վարկային պայմանագրի 4.3 կետով նախատեսված տոկոսադրույքը, ժամկետանց տոկոսի նկատմամբ տույժերի հաշվարկը սկսած 20.03.2014թ. մինչև դրա փաստացի մարումը շարունակել յուրաքանչյուր ուշացված օրվա համար 0.2 %-ով:

 Պատասխանողներ Ա/Ձ Անահիտ Օրջանյանից և Վաղինակ Հրաչյանից համապարտության կարգով հօգուտ բանկի բռնագանձել 3 848.10 ՀՀ դրամ որպես վճարված պետ. տուրքի գումար:

 Պարտապաններից բռնագանձել նաև կատարողական գործողությունների կատարման ծախս՝ բռնագանձվող գումարի 5 տոկոսի չափով:

 Կատարողական գործողությունների ընթացքում պարզվել է, որ պարտապան Վաղինակ Հրաչյանը ստանում է տարիքային աշխատանքային կենսաթոշակ, որի վրա բռնագանձում է տարածվել 30 տոկոսի չափով, այլ գույք և դրամական միջոցներ չեն հայտնաբերվել:

 ՀՀ ԱՆ ԴԱՀԿ ծառայության Ավան և Նոր Նորք բաժնում 11.07.2014թ.հարուցվել է թիվ 01/07--3136/15 կատարողական վարույթը, համաձայն որի պետք է Վաղինակ Հրաչյանից հօգուտ Արևհատ Հակոբյանի բռնագանձել 800 000 ՀՀ դրամ` որպես փոխառությամբ տրված գումար, ինչպես նաև սկսած` 07.07.2014թ. մինչև պարտավորության փաստացի կատարման օրը պարտքի գումարին հաշվեգրել տոկոսներ, ՀՀ Կենտրոնական բանկի սահմանած հաշվարկային տոկոսադրույքի չափով:

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Վաղինակ Հրաչյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով**

Ո Ր Ո Շ Ե Ց Ի

 Կասեցնել 22.12.2014թ. հարուցված թիվ 01/07-3135/15 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [**www.azdarar.am**](http://www.azdarar.am)ինտերնետային կայքում.

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ՀԱՐԿԱԴԻՐ ԿԱՏԱՐՈՂ՝ Մ.ԿՈԳԱՆՅԱՆ**